फरीदाबाद. परीक्षा के तनाव में छात्रों द्वारा गलत कदम उठाने की घटना से आहत होकर 2007 में परीक्षार्थियों व उनके अभिभावकों को मुफ्त में कोचिंग देने का सिलसिला द राइजिंग संस्था ने शुरू किया था। जो आज भी जारी है। परीक्षा के तीन माह पहले काउंसलिंग की पाठशाला लगनी शुरू हो जाती है। इसमें एक्सपर्ट पहले छात्रों को तनाव मुक्त होकर तैयारी की कला सिखाते हैं।
अभिभावकों के लिए भी विशेष सेशन चलाया जाता है। उद्देश्य छात्र व अभिभावकों को एक ऐसा प्लेटफार्म देना होता है। जिससे वे परीक्षा को सामान्य तरीके से लें। इसे बोझ न समझें। संस्था की नींव तरुण शर्मा, रविंद्र मनचंदा सहित विभिन्न क्षेत्रों से जुड़े दिग्गजों ने रखी थी। इसका उद्देश्य छात्रों को परीक्षा में बेहतर अंक लाने की कला सिखाना था। सरकारी व निजी स्कूलों में दो घंटे की मोटिवेशन क्लास लगाई जाती है। दिसंबर से यह प्रक्रिया शुरू हो जाती है। जो फरवरी तक चलती है। इस दौरान अधिक संख्या में छात्रों व अभिभावकों तक पहुंचने का लक्ष्य होता है। कॉलोनी व सेक्टरों के पार्कों में पाठशाला लगती है। जिससे छात्र बेहतर परिणाम दे सकें।
विश्वास भरना पहला उद्देश्य...
संस्था के फाउंडर मेंबर रविंद्र मनचंदा के अनुसार मुख्य उद्देश्य छात्रों में उत्साह व विश्वास भरना होता है। हर एक छात्र स्पेशल होता है। उसकी एक क्वालिटी होती है। उस क्वालिटी को पहचान कर परीक्षा के दृष्टिकोण से उसे मजबूत बनाया जाता है। जिससे वे बेहतर परिणाम देने में सक्षम होते हैं। संस्था ने अभी तक दो हजार से अधिक छात्रों की काउंसलिंग की। जिनका परीक्षा परिणाम बेहतर रहा।
परीक्षा की तैयारी के लिए महत्वपूर्ण सुझाव...
- पढ़ाई के दौरान प्रत्येक 45 मिनट से एक घंटे के बीच में ब्रेक लें ।
- ऐसा करने से पढाई में रोचकता बनी रहती है।
- सुबह जल्दी उठकर 5 से 10 मिनट भ्रामरी प्राणायाम करें ।
- जो टॉपिक कठिन लग रहा हो उसका रिवीजन करते रहें।
- अपने आप पर भरोसा रखें {कितनी भी विषम परिस्थितियां क्यों न आएं अपना धैर्य न खोए।
- सकारात्मक सोच रखें {समय सारिणी बनाकर योजनाबद्ध तरीके से मेहनत करें।
- अभिभावक बेहतर अंक के लिए छात्रों पर दबाव न डालें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva